મિત્રના કે મિત્રના દીક્રાનાં લગ્નમાં જવું હોય તો સાચું કારણ બતાવીએ તો રજા ન પણ મળે; પરંતુ, મેડિકલ સર્ટિફિકેટ આપીએ એટલે રજા મળે જ. અહીં ડોક્ટરો સાજા કરવાની ખાતરી આપી શકતા નથી; પણ, માંદા હોવાની લેખિત ખાતરી તમે માંદા ન હો તો પણ કેટલાક ડોક્ટરો આપી શકે છે. અહીં હવે પ્રદૂષણ એટલું બધું છે કે કોઈ પણ માણસ સો ટકા તંદુરસ્ત તો હોતો જ નથી. એટલે કોઈને પણ મેડિકલ સર્ટિફિકેટ આપવામાં સત્યનો ભંગ પણ થતો નથી.